
U sklopu Ministarstva unutrašnjih poslova Nezavisne Države Hrvatske osno- 
vano je Ravnateljstvo za javni red i sigurnost (RAVSIGUR) koji je djelovao 
kao poseban odjel MUP-a. Bio je zamišljen kao redovita policijska ustano- 
va NDH te je imao zadaću vrhovnog nadzora nad radom svih redarstvenih 
oblasti i službi. Istovremeno je osnovana i Ustaška nadzorna služba (UNS) 
koja je postala specijalna policija ustaškog režima. Na čelo RAVSIGUR-a i 
UNS-a Pavelić je imenovao Eugena Didu Kvaternika čime je ujedinjen rad 
cijele policije. Nakon smjene Dide Kvaternika uloga UNS-a sve više slabi. 
Početkom 1943. godine RAVSIGUR je proširio nadležnost i na poslove koji 
su bili u djelokrugu UNS-a i promijenio ime u Glavno ravnateljstvo za javni 
red i sigurnost (GRAVSIGUR). 


Ključne riječi: policija, Ravnateljstvo za javni red i sigurnost, Ustaška nadzor- 
na služba, Eugen Dido Kvaternik 


Uvod 


Policija predstavlja prvu liniju obrane svakog režima i zadužena je za unu- 
trašnji red dok je glavna zadaća vojske vanjska sigurnost neke zemlje. Ono 
po čemu se policija i vojska ne razlikuju jest njihova u biti državna funkcija. 
Objema je svrha konsolidacija i održavanje državne vlasti, odnosno polici- 
ja je zadužena za unutrašnji red, a vojska za vanjsku sigurnost.!' Stvaranjem 
modernih nacionalnih država koje su obuhvaćale velike teritorije i brojno 
stanovništvo te razdvajanjem pojedinih funkcija države došlo je do potre- 
be da se policijska funkcija javne sigurnosti, u što se ubraja očuvanje reda, 


! Cynthia ENLOE, Policija, vojska i etnicitet: temelji državne moći, Zagreb 1990., 154. Postoji 
mali broj poredbenih analiza policije i vojske. U pojednostavljenom obliku postoje sljedeće 
razlike: Policija ne izvršava zadatke izvan zemlje; ima osoblje na cijelom teritoriju zemlje; dje- 
luje u relativno malim jedinicama; pod nadležnošću je civila - lokalnih vlasti ili ministarstva 
unutrašnjih poslova; ima glavne protivnike iste narodnosti kao i policajci; prepušta defin- 
iranje prijestupa izvan policijskim vlastima, obično zakonodavnim tijelima; uniformirana je 

mira i zakonitosti, funkcionalno i organizacijski odvoji od zadaća očuvanja 
državnog i društvenog poretka odnosno režima. Funkciju javne sigurnosti 
preuzele su redovne policije, dok su sigurnosne poslove, koji su uključiva- 
li borbu protiv unutarnjih protivnika i vanjskih neprijatelja režima s iznim- 
kom vanjskih vojnih opasnosti, preuzele posebno u tu svrhu osnivanje oba- 
vještajno-sigurnosne službe. Obavještajno-sigurnosne službe su organiza- 
cije koje za potrebe države, a radi ostvarivanja političkih ciljeva i vanjsko- 
političkih interesa zemlje, prikupljaju i analiziraju podatke o mogućnostima, 
namjerama i djelatnostima stranih sila i drugih obavještajno- sigurnosnih 
zajednica. Isto tako se upotrebljavaju i za borbu protiv domaćih protivnika 
režima, odnosno vladara.? 


Pojava modernih autoritarnih i totalitatnih režima pogodavala je razvo- 
ju političkih policija za borbu s neprijateljima, osobito onih vlastite državne 
pripadnosti. Totalitarni režimi kao što je bio onaj u u nacističkoj Njemačkoj 
i NDH, imali su sigurnosno-obavještajne službe protiv vanjskih neprijatelja, 
ali većinom su sve svoje snage i potencijale usmjerile na obračun s unutra- 
šnjim protivnicima režima ili na neki drugi način obilježenih skupina.? 


Uspostava policijsko-redarstvenih vlasti NDH 


Poslije državnog udara od 27. ožujka 1941. godine kojim je oborena jugo- 
slavenska vlada Cvetković-Maček, koja je pristupila Trojnom paktu, u tra- 
vnju 1941. godine Sile osovine napale su Kraljevinu Jugoslaviju. Ubrzo 
poslije napada koji je započeo 6. travnja 1941. godine, vojska i sustav obrane 
Kraljevine Jugoslavije su se raspali, a vlada i kralj napustili su zemlju. Poslije 
promjene režima u Beogradu uslijedio je nalog zagrebačkih vojnih vlasti da 
se trebaju uhititi sve osobe koje su se vodile u tajnim popisima, a čije je uhi- 
ćenje trebalo uslijediti u slučaju proglašenja mobilizacije.“ Od toga vremena 


tako da se razlikuje od civila i vojnika; radi stalno i rutinski, nema povremenih mobilizacija; 
rijetko dobiva radnu snagu preko opće obveze građana. Glavni cilj vojske je obrana nacije- 
države; jedinice su relativno velike i broje na stotine, a ne desetke ljudi; suprotstavlja se pro- 
tivnicima koji vjerojatno isto djeluju u velikim jedinicama i to često na većoj udaljenosti što 
povećava ovisnost o naoružanju i smanjuje mogućnost “uhićenja"; u unutrašnjoj organizaciji 
postoje razlike prema zadacima i tehničkom usmjerenju, a glavna je podjela na kopnenu 
vojsku, mornaricu i zrakoplovstvo; ima stalne jedinice koje se mogu povećati posebnom 
mobilizacijom ili vojnom obvezom civila. 


? Ozren ŽUNEC, Darko DOMIŠLJANOVIĆ, Obavještajno sigurnosne službe Republike 
Hrvatske: stanje i načela preustroja za razdoblje konsolidacije demokracije, Zagreb 2000., 17. 


* Nije neočekivano da vlasti i najdemokratskijih zemalja, poput SAD-a, u ratnim situaci- 
jama smatraju neke građane opasnim za nacionalnu sigurnost i da prate njihove aktivnosti. 
Jure KRIŠTO, “Čuvari svoje braće: policijsko nadgledanje američkih Hrvata tijekom Drugoga 
svjetskoga rata? Časopis za suvremenu povijest, 2., Zagreb 2003., 428. 


“ Hrvatski državni arhiv (HDA), Republički Sekreterijat unutrašnjih poslova, Socijalističke 
Republike Hrvatske, Služba državne sigurnosti, RSUP SRH SDS,013.2/5. Zapisnik sa sasluša- 
nja Stjepana Blažekovića, 27. VI. 1945., str. 3., kut. 49. U povodu toga bili su pozvani svi refe- 
renti političkog odjela zagrebačkog redarstva te je to uhićenje faktično i izvršeno. Uhićenje 
ljevičara po tim popisima izvršeno je 31. ožujka 1943. godine. Treba napomenuti da je kra- 
jem 1940. godine tadašnja banska vlast Banovine Hrvatske izdala nalog da se i u slučaju 

pa sve do 10. travnja 1941. godine sve mjere koje su se poduzimale u zagre- 
bačkom redarstvu bile su po naređenju vojnih vlasti ili uz njihovo sudjelo- 
vanje te su čak i u istragama djelomično bili prisutni oficiri tadašnje jugo- 
slavenske vojske. 

Prilike u zagrebačkoj policiji u vremenu od kraja ožujka pa do proglaše- 
nja NDH bile su nesređene i očekivao se daljnji razvoj situacije. Tada su se u 
zagrebačkoj policiji formirale dvije skupine. Prva koja je imala najviše pri- 
staša među redarstvenom stražom, odnosno među njezinim nadzornim ofi- 
cirima počela se priklanjati Paveliću, a druga skupina, koja je bila malobroj- 
nija, sastojala se od određenog broja činovnika koji su bili pobornici starog 
režima. Zbor redarstvenih agenata čekao je neopredijeljen razvoj događaja, 
posebno agenti Srbi, kao i jedan dio agenata koji je pripadao HSS-u i nije se 
slagao s frankovcima.? 


Dana 10. travnja 1941. godine u Zagreb su ušle njemačke postrojbe, a 
istoga dana Slavko Kvaternik je u ime vođe ustaškog pokreta Ante Pavelića, 
na zagrebačkoj radio-postaji u Vlaškoj ulici proglasio uspostavu Nezavisne 
Države Hrvatske.“ Odmah nakon toga pročitana je i izjava Vladka Mačeka 
kojom on poziva hrvatski narod, pristaše HSS-a i niže organe vlasti da sura- 
đuju s novom vladom. Objava Slavka Kvaternika o stvaranju samostalne 
države nije bio nikakav vojni udar niti je Kvaternik naginjao nekom nasil- 
nom rješenju, već je želio iz Mačekovih ruku mirno preuzeti upravnu vlast. 
Poslije proglašenja NDH i objave o samostalnoj državi, S. Kvaternik je upo- 
trijebio stari banovinski administrativni aparat i potpuno se oslonio na 
postrojbe Hrvatske seljačke i građanske zaštite koje su u Zagrebu raspolaga- 
le s oko 4.000 ljudi.“ 

Mačekova potpora činu proglašenja NDH i njegov poziv dužnosnicima 
HSS da surađuju s novim režimom pridonijeli su da su se Hrvatska selja- 
čka i građanska zaštita u prvim danima nakon proglašenja NDH pojavile 
kao oružana snaga prilikom preuzimanja vlasti. To je osobito došlo do izra- 
žaja pri razoružanju pripadnika jugoslavenske vojske, zauzimanju upravnih 
ustanova i vojnih zapovjedništava.š 

Zagrebačko redarstvo ustaše su preuzeli 10. travnja odmah iza podneva, a 
zajedno s njima došli su i neki članovi Hrvatske seljačke i građanske zaštite, 
među kojima se isticao Zvonko Kovačević. Kovačević je tada kao zapovje- 


redarstvenog prekršaja svi poznatiji ljevičari upute u logor Lepoglava. Prije ove odredbe sve 
istrage protiv ljevičara završavale su redarstvenom kaznom. 

5 Isto, 4. 

5 Nada KISIĆ-KOLANOVIĆ, “Drama vojskovođe" Časopis za suvremenu povijest, 3 Zagreb 
1996., 384. Kvaternik je izvršio dva proglašenja, jedno u Banskim dvorima, a drugo preko 
radija. 

7 Isto, 384. 

* Opširan opis o djelovanju Zaštite u danima travanjskog rata i djelovanju nakon uspo- 
stave NDH daje Fikreta JELIĆ-BUTIĆ, Hrvatska seljačka stranka, Zagreb 1983. O djelovanju 
Zaštite u danima travanjskog rata govori se u gotovo svoj navedenoj literaturi koja sadržava 
podatke o preuzimanju i dolasku ustaša na vlast. 


85 


DAVOR KOVAČIĆ, Policijski i sigurnosno-obavještajni sustav NDH God. 37., br. 1., 83.-99. (2005) 


dnik Zaštite po zapovijedi Slavka Kvaternika preuzeo zapovjedništvo grada 
Zagreba i zapovjednika redarstvene straže. Međutim, HSS tu nije imao 
gotovo nikakvog utjecaja, jer su ustaše odmah u tijeku nekoliko sljedećih 
dana izvršili novi raspored osoblja. Same istrage počeli su vršiti novi ustaški 
agenti, a svi agenti i stražari Srbi bili su uhićeni. 

Od travnja, pa sve do kraja srpnja 1941. godine nije se moglo uopće govo- 
riti o nekom urednom redarstvenom postupku. U prva tri mjeseca samo na 
zagrebačkom redarstvu bilo je uhićeno preko 2.000 osoba za koje nisu posto- 
jali niti nalozi za uhićenje. Iz zagrebačkog redarstva uhićenici su u prvo vrije- 
me slani uglavnom samo u dva smjera: u ulicu Franje Račkoga gdje je osnova- 
no ustaško redarstvo ili u logor Kerestinec koji je osnovan u to vrijeme.!" 


Nakon proglasa Slavka Kvaternika o uspostavi Nezavisne Države Hrvatske 
na području cijele dotadašnje Banovine Hrvatske došlo je do uspostave vla- 
sti nove države.'! 

U gradu Šibeniku, šef policije Marijan Nikšić, oslanjajući se na osamdese- 
tak redarstvenika i oružnika te na pripadnike državnih službi odlučio pre- 
uzeti vlast.!* Nikšić je radio u policijskom aparatu Kraljevine Jugoslavije, 
ali se od 1938. godine izjašnjavao za HSS i Udruženu opoziciju te je posli- 
je uspostave Banovine Hrvatske postao šef policije u Šibeniku i potajno 
iskazivao simpatije prema ustaškom pokretu.!3 Grad Šibenik bio je snaž- 
na baza jugoslavenske vojske i mornarice pod zapovjedništvom generala 
Živojina Pavlovića. Nakon povlačenja Pavlovićevih postrojbi prema Drnišu, 
M. Nikšić je vojnu vlast u Šibeniku predao jugoslavenskim časnicima hrvat- 
ske nacionalnosti. 


Dana 12. travnja 1941. godine potpukovnik Oton Elblinger, do izbija- 
nja rata načelnik štaba Komande Šibenika, položio je zakletvu Nezavisnoj 
Državi Hrvatskoj i 16. travnja preuzeo zapovjedništvo nad privremenim 
postrojbama nove hrvatske vojske u Šibeniku. Elblinger je preuzeo zapovje- 
dništvo nad Šibenikom prema odredbi poglavnika Ante Pavelića.“ Zajedno 
s ustaškim zapovjednikom M. Nikšićem naredio je da se svi građani moraju 


* HDA, RSUP SRH SDS, Personalni dossier, Zvonko Kovačević, 301.475, 68. Kovačević je 
poslije osnutka NDH šest dana bio zapovjednik policije i zapovjednik grada Zagreba. Zatim 
je sa Zaštitom bio upućen u Sarajevo radi učvršćenja vlasti i preuzimanja policije te ga je 
Slavko Kvaternik postavio za zapovjednika grada Sarajeva. Krajem travnja 1941. godine vra- 
tio se je u Zagreb gdje je i dalje ostao zapovjednik Zaštite koja je bila u likvidaciji. 

'" Zdravko DIZDAR, “Logori na području sjeverozapadne Hrvatske u toku drugoga svjet- 
skoga rata 1941 -1945", Časopis za suvremenu povijest, br. 1-2/ Zagreb1990., 83. - 110. 


U EJELIĆ-BUTIĆ, Ustaše i Nezavisna Država Hrvatska 1941. - 1945., Zagreb, 1977., 74 .- 82. 


12 Nikica BARIĆ, “Šibenik pod upravom Nezavisne Države Hrvatske", Časopis za suvreme- 
nu povijest, Zagreb 2003., 2, 513 - 543. 

'5 Ivo GOLDSTEIN, Slavko GOLDSTEIN, Holokaust u Zagrebu, Zagreb 2001., 154. Krajem 
travnja 1941. godine M. Nikšić je postavljen za ravnatelja Redarstvenog ravnateljstva za grad 
Zagreb. 

'4 O preuzimanju vlasti ustaša u gradu Šibeniku vidjeti: "Kako su ustaše osvojili vlast u 
Šibeniku" Hrvatski narod (Zagreb), br. 73., 26. IV. 1941., 6; Marijan NIKŠIĆ, “10. travnja 1941. 
u Šibeniku" Hrvatska revija, godina XXXV, svezak 3 (139) rujan 1985., 513. - 521.; Velimir 

pokoravati zapovjedništvu grada i čuvati red i mir te su pozvani da predaju 
oružje i opremu bivše jugoslavenske vojske. 


U Osijeku je na dan Kvaternikova proglašenja jedna skupina ustaša 
na čelu s Antunom Hamšom, brijačkim obrtnikom iz Osijeka, oboruža- 
na puškama, bombama i revolverima ušla u redarstvenu zgradu, a da im se 
nitko od redarstvenih organa nije suprostavio. Kada su banuli u redarstve- 
nu zgradu, tamo su uz šefa policije Branka Rašete zatekli nekoliko obavje- 
štajnih časnika i redarstvenih činovnika kao i tadašnjeg osječkog gradona- 
čelnika Stjepana Vukovca. A. Hamš se tada obratio osječkom gradonačelni- 
ku riječima da su sada ustaše preuzeli u svoje ruke svu vlast u gradu Osijeku. 
Priopćio je da imaju točan popis svih javnih službenika, a napose šefova 
oblasti te da će svima priopćiti što trebaju raditi glede vršenja službe, dok će 
izdajnici biti smaknuti i zasluženo kažnjeni.!“ 

Stjepan Vukovac je tada telefonom nazvao kabinet bana u Zagrebu. Tom 
je prigodom dobio pukovnika Slavka Kvaternika i predočio mu događaje 
u redarstvenoj zgradi u Osijeku. Kvaternik je tada naredio da do povratka 
Franje Lukca i Kamila Krvarića, glavnih predstavnika osječkih ustaša koji 
su zbog toga ranije bili uhićeni te su se još nalazili u Zagrebu, za cjeloku- 
pno stanje reda i mira u gradu odgovara gradonačelnik S. Vukovac. A. Hamš 
i skupina ustaša su se nakon poduljih objašnjavanja pokorili toj odluci te su 
napustili redarstvenu zgradu. U Osijeku su se tada nalazile znatne redovne 
jedinice jugoslavenske vojske u ratnoj spremi, a te jedinice su posebno mno- 
gobrojne bile preko Drave u Baranji. Njemačke jedinice ušle su u Osijek 11. 
travnja 1941. godine u poslijepodnevnim satima. 


U Sarajevu su ustaše pod zaštitom njemačkih postrojbi koje su se tamo 
nalazile i uz oružništvo, domobranstvo i zaštitare uspostavili vlast u gradu 
i njegovoj okolici. Nova vlast je preuzimanju vlasti u Bosni i Hercegovini 
davala velik značaj, pri čemu je redovno isticala zasluge Sila osovine, odno- 
sno iskazivana je u prvom redu zahvalnost Nijemcima, a tek ponekad 
Talijanima. Njemački stav o uključivanju Bosne i Hercegovine u sastav 


TERZIĆ, Slom Kraljevine Jugoslavije 1941, Uzroci i posljedice poraza, knjiga 2, Beograd, 
Titograd 1984.; Petar BEZINA (priredio), Ljetopis Samostana Sv. Lovre u Šibeniku (1923 . 
-1945.), Split 1996.; Narodnooslobodilačka borba u Dalmaciji 1941 . - 1945., Zbornik doku- 
menata knjiga 1, 1941 godina, Split, 1981.; Neva ŽURIĆ-SCOTTI, “Odnosi Italije i NDH na 
području sjeverne Dalmacije u prvim mjesecima rata 1941. godine" Zbornik Instituta za his- 
toriju radničkog pokreta Dalmacije, knjiga 4., Split 1978. 


I5 N, BARIĆ, “Šibenik pod upravom Nezavisne Države Hrvatske" 514. - 515. Dana 15. trav- 
nja je u gradu Šibeniku uspostavljeno talijansko vojno zapovjedništvo kojemu s obzirom 
na teritorijalne pretenzije prema Dalmaciji nije odgovaralo držanje ustaša koji su se smatra- 
li gospodarima novog stanja u gradu i pozivali se na savezništvo s Italijom i Trećim Reichom. 
Zato su u Šibeniku i okolici Talijani počeli preuzimati vojnu i civilnu vlast te su ubrzo hrvat- 
ske zastave i simboli zamijenjeni talijanskim, a 25. travnja 1941. godine razoružali su ustaše i 
razjurili ih. Poslije potpisivanja Rimskih ugovora 18. svibnja 1941. godine Šibenik i veliki dio 
Dalmacije ušao je u sastav Kraljevine Italije. Potpukovnik Elblinger morao je napustiti grad, a 
kasnije je preuzeo novu dužnost u Zapovjedništvu kopnene vojske NDH u Zagrebu. 


'6' HDA RSUP SRH SDS, 013.1/44 Javno tužioštvo NR Hrvatske, Optužnica Pavelić, 
Artuković, Zapisnik o iskazu Stjepana Vukovca, kut. 120., 2. 

NDH od novih vlasti je tumačen kao rješenje hrvatskog nacionalnog pita- 
nja i uspostavu Hrvatske u njezinim povijesnim granicama. Početkom svi- 
bnja 1941. godine Potpredsjedništvo vlade NDH preselilo se je iz Zagreba 
u Banja Luku. Tako su od početka svibnja 1941. godine Zagreb, Sarajevo i 
Banja Luka postali glavnim središtima iz kojih je organizirano i rukovođeno 
preuzimanje vlasti na ostalim područjima NDH." 


Ustaško vodstvo je odmah nakon 10. travnja 1941. godine počelo uključiva- 
ti policijske i oružničke organe u službu novog režima nailazeći već u prvim 
akcijama oko osvajanja vlasti na pomoć jednoga njihova dijela. Poslije kapi- 
tulacije jugoslavenske vojske, žandarmerija Kraljevine Jugoslavije na teritoriju 
NDH uglavnom je ostala na svojim mjestima obavljajući policijsku službu.!? 
Poslije proglašenja NDH banovinsko Oružništvo nastavilo je rad bez većih 
potresa, a preuzeta je i žandarmerija onih područja koja nisu bila u sklopu 
Banovine, a ušla su u NDH. Zapovjednikom tako stvorenog oružništva ime- 
novan je 30. travnja 1941. godine oružnički general Milan Mizler. Istoga dana 
imenovano je i Zapovjedništvo Hrvatskoga oružništva s generalom Mizlerom 
na čelu." U prvim danima smjene vlasti policija, kao i od žandarmerije stvo- 
reno oružništvo, i dalje su nastavile obavljati svoju osnovnu dužnost. 


Oružništvo se je nalazilo u sklopu Hrvatskog domobranstva i obavlja- 
lo je službu javne sigurnosti te je u tom pogledu bilo podređeno političko- 
upravnoj vlasti i uvijek je postupalo u suradnji s Ministarstvom unutar- 
njih poslova. Oružništvo kao organ kaznenog pravosuđa izvršavalo je i sve 
neposredne naloge sudova i državnih tužiteljstava u smislu propisa kazne- 
nih postupaka?! 


Oružništvo je uključeno u sastav oružanih snaga NDH sa zadatkom 
da održi javni red i mir, osobnu i imovinsku sigurnost. Vrhovni nadzor 
nad oružništvom po svim pitanjima je obavljalo Zapovjedništvo vojske i 
Ministarstvo hrvatskog domobranstva. Izdavanje posebnih odredaba koje 
su se odnosile na javni red, mir i sigurnost Ministarstvo hrvatskog domo- 


17 Mladen COLIĆ, Takozvana Nezavisna Država Hrvatska,1941., Beograd 1973., 105. 
18 Isto., 284. 


1 Krunoslav MIKULAN, Siniša POGAČIĆ, Hrvatske oružane snage: (ustrojstvo, odore i 
oznake), Zagreb, 1999., 121. Izvršeno je i preimenovanje starojugoslavenskih žandamerijskih 
pukova: Savski žandamerijski puk preimenovan je u 1. oružničku pukovniju; Primorski žan- 
damerijski puk preimenovan je u 2. oružničku pukovniju; Vrbaski žandamerijski puk prei- 
menovan je u 3. oružničku pukovniju; Drinski žandamerijski puk preimenovan je u 4. oru- 
žničku pukovniju. Prijašnje žandamerijske čete postale su oružnička krila, (po jedan u svakoj 
velikoj župi), žandamerijski vodovi postali su oružnički vodovi, (po jedan u svakom kotaru), 
a žandamerijske stanice preimenovane su u oružničke postaje (po jedna u svakoj općini tj. 
prema potrebi). U većini zemalja oružništvo je i inače dio vojske, tj. pod ministarstvom voj- 
ske ili obrane. U upravno-zapovjednom pogledu ono je odgovorno i vojnim i civilnim vlasti- 
ma. Obično redarstvo (policija) vrši policijsku službu u gradu, a oružništvo u manjim mjesti- 
ma i na selu. Usp. Jakša KUŠAN, Nauk o državi, Zagreb, 1941., 97. 


2 Nada KISIĆ-KOLANOVIĆ, Vojskovođa i politika, sjećanja Slavka Kvaternika, Zagreb, 
1997., 156. 


2. HDA RSUP SRH SDS, 013.2 Odjel javne sigurnosti zapovjedništva oružništva, 533. 

branstva obavljalo je u sporazumu s Ministarstvom unutrašnjih poslova. U 
mjesno-redarstvenim poslovima oružništvo je bilo dužno samo podržava- 
ti općinske organe, a u iznimnim slučajevima moglo je obavljati i mjesno- 
redarstvenu službu. Kotarske oblasti bile su službujuće za oružničke postaje. 
U gradovima koji nisu bili u nadležnosti kotarskih oblasti potrebne odred- 
be u pogledu javne sigurnosti izdavale su velike župe, a u gradu Zagrebu 
Ministarstvo unutrašnjih poslova.?? 


Slavko Kvaternik je 12. travnja imenovao Hrvatsko državno vodstvo, u 
kojem je povjerenikom za unutrašnje poslove imenovan Milovan Žanić. 
Sve su upravne poslove i dalje prema njegovim zapovijedima obavljali odje- 
li banske vlasti. Još na putu iz Karlovca u Zagreb, 15. travnja, Ante Pavelić je 
imenovao Andriju Artukovića posebnim povjerenikom za cjelokupnu javnu 
sigurnost i unutrašnju upravu u NDH.* Domovinsko ustaško vodstvo pred- 
vidjelo je, pak, da će ministrom unutrašnjih poslova postati dr. Milovan 
Žanić, a njegovim pomoćnikom za unutrašnju upravu trebao je biti upravni 
činovnik i tadašnji gradonačelnik grada Osijeka dr. Stjepan Vukovac. Slavko 
Kvaternik popustio je Paveliću i 16. travnja 1941. godine u prvoj je hrvatskoj 
vladi ministar unutrašnjih poslova postao dr. Andrija Artuković. Stjepan 
Vukovac bio je imenovan državnim tajnikom u MUP-u, ali je u lipnju 1941. 
podnio ostavku.“ 


Kao ministar unutrašnjih poslova NDH Artuković je odmah pristupio 
provođenju jedinstvene organizacije i rada svih policijskih oblasti u NDH. 
Odredbom o “Državnoj vladi NDH" iz lipnja 1941. godine bila je precizira- 
na nadležnost ministarstva unutrašnjih poslova u čiji je djelokrug uz osta- 
lo ulazilo: “Briga za javni red i poredak, za osobnu i imovinsku sigurnost, 
za javno ćudoređe, sva unutarnja uprava ukoliko nije pojedinim zakonskim 
odredbama izričito predana u nadležnost drugih ministarstava, rasna poli- 
tika, državljanstvo, državno pripadništvo, zavičajnost, očevidnost građana, 
nadzor nad tiskopisima i slikopisima, nad društvima, skupštinama i sastan- 
cima. (...) oružničtvo osim ustrojstva, stege, nastave i uprave te nadzor nad 
samoupravama (...) kao i svi oni državni poslovi koji se ni po kojem zakon - 
skom propisu, a ni po sličnosti posla ne mogu uzeti u nadležnost kojeg dru- 
gog ministarstva».? 


Osim dr. Andrije Artukovića, koji je tu dužnost obnašao do listopa- 
da 1942. godine, ministri unutarnjih poslova NDH bili su: dr. Ante Nikšić, 


2 M. COLIĆ, n. dj. 284. 

2 Artuković je u Zagreb iz Njemačke stigao zrakoplovom 12. travnja 1941. godine, Obzor, 
13. IV 1941. Pavelić je s ustašama emigrantima prešao jugoslavensko-talijansko granicu 13. 
IV. 1941. 

2“ HDA RSUP SRH SDS, 013.1/44, Dossier Andrije Artukovića, Zapisnik o preslušanju 
Stjepana Vukovca, 547., kut. 54. Stjepan Vukovac je više puta podnio ostavku tijekom svi- 
bnja 1941. godine. Vidi: Jere JAREB, Državno gospodarstveno povjerenstvo Nezavisne Države 
Hrvatske od kolovoza 1941. do travnja 1945: dokumentani prikaz, Zagreb, 2001, 33. 

5 Zakonska odredba o državnoj vladi Nezavisne Države Hrvatske, Narodne novine, 24. VI. 
1941. 

ministar od 10. listopada 1942. do travnja 1943., zatim ponovno dr. Andrija 
Artuković od travnja do listopada 1943. godine, dr. Mladen Lorković, od 11. 
listopada 1943. godine do 30. kolovoza 1944. godine, i dr. Mate Frković od 
30. kolovoza 1944. do svibnja 1945. godine. 


Osnivanje RAVSIGUR-a i UNS-a 


Poglavnik Ante Pavelić je 15. travnja 1941. godine za ustaškog povjereni- 
ka za javnu sigurnost u gradu Zagrebu postavio Eugena Didu Kvaternika. 
Prilikom Pavelićeva dolaska u Zagreb očekivalo se je da će njegov dolazak 
biti neka vrsta trijumfalnog ulaska kroz mase naroda, a bilo je govora i da će 
održati govor na Jelačićevu trgu ili pred zgradom Hrvatskog narodnog kaza- 
lišta. Međutim, Pavelić je u noći prije svitanja došao na Markov trg i odmah 
ušao u Banske dvore. Tada se govorilo da je za takav način Pavelićeva ula- 
ska u Zagreb bio kriv odnosno odgovoran Dido Kvaternik, koji je smatrao 
da je za njega kao novoimevanog šefa javne sigurnosti ovo najsigurniji i naj- 
komotniji ulazak Pavelića u Zagreb. Međutim, sigurno je da ako je to i bila 
Kvaternikova odluka, bez Pavelićeva pristanka ne bi bila provedena.“ 


Dido Kvaternik je kao šef javne sigurnosti odmah pozvao sve one koji se 
u gradu Zagrebu zadržavaju neovlašteno tj. sve one koji u Zagrebu nema- 
ju stalnog prebivališta, a napose sve bivše srpske vojnike, četnike i pripadni- 
ke drugih neprijateljskih redovitih ili neredovotih postrojbi kao i sve ostale 
nepoćudne i nepoželjne elemente, da se u roku od šest sati udalje s područja 
grada Zagreba i okolice. U proglasu se nadalje kaže da tko god se od navede- 
nih poslije toga roka zatekne u Zagrebu, bilo s oružjem ili bez oružja, bit će 
odmah na licu mjesta prema posebnim odredaba strijeljan.?? 


Zakonskom odredbom od 4. svibnja 1941. godine uspostavljeno je 
Ravnateljstvo za javni red i sigurnost (RAVSIGUR) kao redovita policij- 
ska ustanova u NDH, a Dido Kvaternik postao je njezinim ravnateljem. 
RAVSIGUR je osnovan radi provođenja jedinstvene organizacije i rada svih 
redarstvenih oblasti u NDH, sa zadaćom vrhovnog nadzora nad redarstvenim 
službenicima svih struka.?? 


% Biografije ministara MUP-a NDH i ostalih dužnosnika i značajnijih osoba vidi u knjizi: 
Tko je tko u NDH, Hrvatska 1941 - 1945, Zagreb, 1997. Artuković je prilikom rekonstrukcije 
vlade u jesen 1942. godine napustio ovo ministarstvo i preuzeo ministarstvo pravosuđa i 
bogoštovlja. 

?"HDA RSUP SRH SDS, kut. 54., 529. Dossier Andrije Artukovića, Zapisnik o ispitivanju 
Stjepana Vukovca, 529, kut. 54. Pavelić se te noći pred zoru dovezao iz Karlovca u Zagreb sa 
svojom pratnjom i većom skupinom oboružanih ustaša koji su odmah zauzeli Markov trg 
čineći kordone radi zaštite i sigurnosti Pavelića s obzirom na veliki broj ljudi koji su se ujutro 
željeli probiti u Banske dvore da ga vide i pozdrave. 


? Proglas povjerenika za javnu sigurnost u gradu Zagrebu Eugena Kvaternika, Hrvatski 
narod, 16. IV. 1941. 


? Zakonska odredba o osnivanju Ravnateljstva za javni red i sigurnost za Nezavisnu 
Državu Hrvatsku od 4. V. 1941., Narodne novine, 17. V. 1941. 

RAVSIGUR je bio odjel Ministarstva unutrašnjih poslova u čiji je djelokrug 
spadao i ustroj i uređenje svih redarstvenih oblasti u državi, obavljanje vrho- 
vne redarstvene nadzorne vlasti osim rješavanja u molbenom tečaju, središnja 
politička i kriminalna očevidnost, društvena pitanja ako spadaju u djelokrug 
redarstva, željezničko i granično redarstvo, nadzor nad cjelokupnim redar- 
stvenim osobljem u pogledu vršenja službe i ocjene, briga za smještaj drža- 
vnih redarstvenih oblasti, ustanova, zavoda, uzdržavanje zgrada zapremlje- 
nih po državnom redarstvu, redarstveno naoružanje, uniformiranje i opre- 
ma, redarstvena stručna nastava, uprava redarstvenih zaklada.?“ RAVSIGUR 
je formalno potpadao pod Ministarstvo unutrašnjih poslova (MUP), a stvar- 
no pod Pavelića, jer je i njegova ravnatelja osobno postavljao Pavelić.?! 


U isto je vrijeme Dido Kvaternik počeo stvarati i posebnu samostalnu 
ustašku policiju, Ustašku nadzornu službu (UNS).** Ustaška nadzorna slu- 
žba (UNS) koja je predstavljala specijalnu policijsku ustanovu ustaškog 
pokreta, osnovana je uz ostalo da nadzire i kontrolira rad redovitih policij- 
skih organa i svih ostalih institucija u NDH.** Osnivanjem UNS-a preuzet 
je dio službenika iz RAVSIGUR-a i to svi iz odsjeka za političko redarstvo i 
obavještajne službe te Sigurnosne službe koju je vodio Viktor Tomić, dok je 
ostali dio službenika primljen izvana, tj. na temelju molbe.** Svi dužnosnici 
UNS-a dobili su u proljeće 1942. godine vojničke činove. Dočasničke čino- 
ve potpisivao je zapovjednik UNS-a, dok je časnička imenovanja potpisivao 
poglavnik Pavelić, a na prijedlog zapovjednika UNS-a. Imenovanja dočasni- 
ka i časnika UNS-a držana su u strogoj tajnosti i zbog toga nisu objavljivana 
nigdje, pa čak niti u službenim novinama. 


% Provedbena naredba o ustrojstvu i poslovanju Ravnateljstva za javni red i sigurnost, 
Narodne novine, 21. V. 1941. 


*! Poglavnik Pavelić je u NDH imao apsolutnu vlast i niti jedna važna odluka nije donesena 
bez njegovog znanja. Usp: Bogdan KRIZMAN, Pavelić između Hitlera i Mussolinija, Zagreb, 
1980.; Jure KRIŠTO, Katolička crkva i Nezavisna Država Hrvatska 1941.-1945., Zagreb 1998.; 
J. KRIŠTO, Sukob simbola. Politika, vjere i ideologije u Nezavisnoj Državi Hrvatskoj, Zagreb. 
2001; Jere JAREB, Pola stoljeća hrvatske politike: povodom Mačekove autobiografije, Zagreb 
1995%., 94. 


** Zakonska odredba o Ustaškoj nadzornoj službi, Narodne novine, 26. VIII. 1941. 


* Leopold KOBSA, “O organizaciji ustaškog aparata vlasti za provođenje terora u tzv. 
NDH" Zagreb u NOB-i i socijalističkoj revoluciji, Zagreb 1971., 240. 


** HDA RSUP, SRH SDS, Zapisnik sa saslušanja Aleksandra Benaka, 70. 


#5 E. D. Kvaternik je u trenutku odlaska s položaja imao čin dopukovnika, kasnije izvan 
službe bio je promaknut u čin pukovnika PTB-a. Činovnici u Ustaškoj nadzornoj službi: a) 
DOČASNICI: za selo; doglasnik u činoredu s ustaškim rojnikom; za općinu: priglednik u 
činoredu s ustaškim dovodnikom; za kotar: nadglednik u činoredu s ustaškim vodnikom. b) 
ČASNICI: za župu: pouzdanik u činoredu s ustaškim zastavnikom; predstojnik odjela u nad- 
zornom zapovjedništvu u činoredu s ustaškim satnikom; ravnatelj ureda u nadzornom zapo- 
vjedništvu u činoredu s ustaškim pukovnikom; nadzorni zapovjednik u činoredu s usta- 
škim krilnikom. Ustaša, Ured za promičbu GLAVNOG USTAŠKOG STANA, Zagreb 1941., 
47. Obavijest o izlasku navedene knjižice, s njezinim sadržajem izašla je u Hrvatskom naro- 
du, IL, br. 218, 20. rujan 1941., 5. pod naslovom “Mali ustaški priručnik" i datumom: Zagreb 
19. rujna 1941. 

Za cijelo vrijeme postojanja djelatnost UNS-a bila je strogo centralizira- 
na, kao uostalom i djelatnost svih drugih upravnih, vojnih, sudskih i dru- 
gih organa i ustaških organizacija. Sve državne i samoupravne oblasti, sve 
obrambene snage u državi, sve postrojbe i ustanove Hrvatskog ustaškog 
pokreta bile su dužne UNS-u pružati svaku pomoć koju zatraži te izvršava- 
ti sve njegove upute i zahtjeve. Svi dužnosnici UNS-a bili su državni službe- 
nici. UNS je namirivao svoje novčane potrebe iz Državne blagajne, prema 
odredbama Državnog proračuna. 


Karakteristično je da je ravnatelj RAVSIGUR-a Eugen Dido Kvaternik 
istodobno bio i zapovjednik UNS-a vjerojatno radi održavanja jedin- 
stva ovih dvaju policijskih tijela. RAVSIGUR nije imao svoju obavještaj- 
nu službu, već ju je vodio UNS. Početkom 1942. godine politički odsjek 
s Mirkom Vutucom na čelu prešao je u ured 1. UNS-a, tako da se od tada 
u UNS-u nalazi najvažnija političko-policijska vlast i obavještajna služba 
NDH. RAVSIGUR-u su ostali samo nepolitički poslovi: organizacija redar- 
stva uopće, njihova kontrola, nadzor nad poslovanjem željezničkog, lučkog 
i pograničnog redarstva, vođenje poslova redarstvene straže i izvidnika te 
briga o njihovoj stručnoj izobrazbi, borba protiv kriminala i šverca, a kao 
posebni zadatak održavanje veze s njemačkim, talijanskim i drugim vlasti- 
ma po pitanjima policijske naravi. 

lako organizacija RAVSIGUR-a i UNS-a nije bila u početku sređena, obje 
ove najvažnije policijske institucije u NDH međusobno su se nadopunjavale 
i upotpunjavale, a što je u određenom smislu i doprinijelo njihovu formal- 
nom ujedinjavanju početkom 1943. godine u Glavno ravnateljstvo za javni 
red i sigurnost (GRAVSIGUR). 


Kao što je istaknuto prvi ravnatelj RAVSIGUR-a i zapovjednik UNS-a bio 
je Eugen Dido Kvaternik, od svibnja 1941. godine do listopada 1942. godi- 
ne, a zamjenik mu je bio Vilko Pečnikar. Uz to bio je Dido i državni taj- 
nik u ministarstvu unutrašnjih poslova i prisustvovao je sjednicama vlade. 
Još od prvih dana uspostave NDH Dido Kvaternik je zauzeo negativan stav 
prema Andriji Artukoviću, ministru unutrašnjih poslova, ne samo pred 
Pavelićem, nego je protiv njega počeo raditi i u RAVSIGUR-u koji je djelo- 
vao kao poseban odjel ministarstva unutrašnjih poslova. Dido je kao glav- 
ni ravnatelj RAVSIGUR-a sve referirao izravno Paveliću potpuno zaobila- 
zeći ministra Artukovića. Glavni ravnatelj bio je samo teoretski podređen 
ministru unutarnjih poslova, u praksi se ministar uplitao samo pri imenova- 
nju upravitelja župskih redarstvenih oblasti. Međutim, i te upravitelje uglav- 
nom je predlagao Dido kao glavni ravnatelj, ali je bio potreban pristanak 
ministra unutrašnjih poslova koji je imenovanje nosio na potpis Paveliću. 
Ipak, bez Didina pristanka ministar nije mogao nikoga imenovati upravite- 
ljem redarstva. Jedino na imenovanje kotarskih predstojnika Dido nije imao 
nikakav utjecaj niti je pitan za mišljenje jer je kotarske predstojnike imeno- 
vao Pavelić na prijedlog ministra unutrašnjih poslova. Treba istaknuti da su 


36 Narodne novine, Zagreb, 25. VIII. 1941. 

kotarski predstojnici bili podređeni Didi kao glavnom ravnatelju u pogle- 
du javne sigurnosti, a inače u ostalim područjima bili su podređeni velikim 
županima i ministarstvu unutarnjih poslova.?! 


Kvaternikovo ponašanje prema Artukoviću zaoštrilo se do te mjere da 
je među njima bio prestao i svaki osobni kontakt. Pavelić je ipak zadrža- 
vao Artukovića i s njegove strane nije se moglo opaziti nikakvo koleba- 
nje u odnosu prema Artukoviću. Tada su postojale tvrdnje da se Pavelić 
prema Artukoviću ponašao tako baš zbog Dide Kvaternika, tj. postavljaju- 
ći ih jednog prema drugome imao je lakše obojicu u ruci, odnosno kontro- 
lu nad njima. 


Kasnije u emigraciji Dido Kvaternik je zamjerao Andriji Artukoviću da je 
kao ministar unutrašnjih poslova zajedno s Pavelićem ukinuo samostalno 
političko redarstvo UNS u vrijeme kada smo, kako navodi, “u zemlji imali 
komunistički i četnički ustanak i kad smo protiv sebe imali Gestapo, S.D., 
OVRU, SIM i još kojih pol tuceta prijateljskih, savezničkih obavještajnih 
službi, zatim obavještajnu službu zapadnih saveznika, sve po redu potpuno 
samostalne redarstvene organizacije».? 


Dido je imao neograničenu vlast u svojim rukama, bez njegova pristanka 
nitko nije mogao zauzeti važniji položaj u državnom aparatu. Takva praktič- 
ki neograničena Didina vlast je svakako potjecala iz položaja koji je obna- 
šao, ali isto tako i iz osobnog autoriteta koji je općenito uživao.“ Tako je 
Didi dolazio na referiranje i primao od njega upute i predsjednik Pokretnog 
prijekog suda Ivan Vidnjević i primao novac od UNS-a za putne troško- 
ve. Isto tako su i svi ustaški stožernici i članovi PTB-a prilikom dolaska u 
Zagreb redovito posjećivali Didu i podnosili mu izvještaje o prilikama na 
području njihova djelovanja.“! 

Kao ravnatelj za javni red i sigurnost i ustaški nadzorni zapovjednik 
Kvaternik je bio vrlo strog i provodio je radikalnu politiku prema svim poli- 
tičkim protivnicima ustaša. Jednako tako provodio je oštre sankcije i prema 
vlastitom osoblju koje nije uredno i savjesno obavljalo svoj posao. Tako je 
primjerice Ustaška nadzorna služba izdala oglas 9. veljače 1942. godine da su 


*" HDA RSUP SRH SDS, Dosje Andrija Hebrang, Elaborat Drage Jileka o organizaciji, 
kadrovima i djelatnosti UNS-a, spis br. 1546, 3. 


*%* HDA, RSUP, SRH SDS, 013.0/4 Dossier Ante Pavelić, Ante Moškov, dr. Ante Pavelić, 146. 
* Jere JAREB, Eugen Dido Kvaternik, Sjećanja i zapažanja, Zagreb 1995., 168.-169. O 


teroru koje su ustaše na čelu s Didom Kvaternikom provodile v. Ivo GOLDSTEIN, Slavko 
GOLDSTEIN, Holokaust u Zagrebu, Zagreb, 2001. 


“ Za vrijeme prve emigracije Dido je bio glavnim suradnikom Pavelića. Poslije atenta- 
ta na kralja Aleksandra u Marseillu 1934. godine Dido je od francuskih vlasti identificiran 
kao jedan od sudionika. Zbog jakog su pritiska talijanske vlasti zatočile Didu Kvaternika 
i Pavelića u tamnicu u Torinu, no odbacile su francuske zahtjeve za njihovim izručenjem. 
Vidjeti Mario JAREB, Razvoj i djelovanje ustaškog pokreta od nastanka do travnja 1941. godine, 
doktorska disertacija, Zagreb, 2003., 229. 


“! HDA RSUP SRH SDS, Dosje Andrije Hebrang, Elaborat Dragutina Jileka o organizaciji, 
kadrovima i djelatnosti UNS-a, spis br. 1546., 6. 

četiri agenta ustaškog redarstva (u oglasu poimenično navedena), osuđena 
na tri godine boravka u sabirnom i radnom logoru Jasenovac i to zbog “zlo- 
porabe svog položaja, “zbog nedostatka stege, zbog grubosti, naprasitosti i 
neuljudnosti prigodom uredovanja"+ 


Dido Kvaternik je za potrebe redarstva i UNS-a u početku iz Finske i 
Švicarske nabavio velike količine oružja i streljiva. Kasnije je prilikom svo- 
jeg odlaska odnosno smjene, naložio da se isto preda P.T.S.-u, dok je za redar- 
stvo zadržano samo 200 revolvera s nešto streljiva. Za potrebe UNS-a Dido je 
nabavio i 500 motorkotača te automobile iz Njemačke i Italije. Prilikom svog 
odlaska Dido je izdao nalog da se motorizacija preda za potrebe oružništva.“ 
Time je Dido oslabio UNS i redarstvo općenito, a prema nekim je mišljenima 
to učinio iz posve osobnih, sebičnih razloga. Dido je svojim najbližim surad- 
nicima govorio da na njegovo mjesto može doći netko tko će zavesti protusta- 
ški smjer te bi to oružje u tom slučaju pucalo po njima samima.“ 


U listopadu 1942. godine Pavelić je razriješio dužnosti Eugena Didu 
Kvaternika jer je vladala psihoza krajnjeg ogorčenja javnosti prema tero- 
ru policije, pa je smjenu Kvaternika pučanstvo protumačilo kao znak ubla- 
žavanja krute Pavelićeve politike. Policijska akcija u Srijemu u travnju 1942. 
godine, u kojoj je ubijeno više stotina civila srpske nacionalnosti, bio je 
znak i za Nijemce da je Dido Kvaternik zastranio i da mora otići iz policije. 
Pojedini autori smatraju i da su ustaški ministri Lorković, Košak, Artuković, 
Žanić i Dumandžić, htijući ostati podalje od primitivne policijske samovo- 
lje, osobno zatražili od Pavelića smjenu Dide Kvaternika.“ 

Pavelić je Kvaternika proglasio odgovornim jer su mu pripisivani ispa- 
di, policijska represija i postupci protiv osobnih sloboda. Pavelić je Didi 
Kvaterniku predbacivao sve dosadašnje neuspjehe, na što se Dido usudio 
odgovoriti mu da je radio samo onako kako mu je Pavelić govorio i zapo- 


4 J.JAREB, n. dj., 264. 


# HDA RSUP SRH SDS, Dosje A. Hebrang, Elaborat Dragutina Jileka o organizaciji, kadro- 
vima i djelatnosti UNS-a, spis br. 1546., 7. Jedan dio oružja je nabavljen i uz pomoć njema- 
čkih SS časnika. Glavni nabavljač oružja za UNS bio je Ante Godina, koji je kratko vrijeme 
pred Didin odlazak s položaja bio određen za obučavatelja atentatora. Od Dide je primio 
upute i 100.000 kuna za troškove organizacije. Ljude je trebao primiti od Maksa Luburića, 
a nastava za atentatore trebala se vršiti u jednom od logora. Premda u izvorima i literaturi 
nisam našao jasnu potvrdu, pretpostavljam da je iz ove skupine školavanih atentatora nasta- 
la i ustaška “Crna ruka? koja je djelovala u logorima Jasenovac i Stara Gradiška. Zadatak ove 
organizacije bio je budno motriti nad zatočenicima, ali i nad ustaškim dužnosnicima koji bi 
i najmanjim činom pokazali da su protiv ili da im je dosta ustaškog pokreta. Izvršili su više 
atentata u ovim logorima, od kojih je najpoznatije ubojstvo Vlade Singera, visokog dužnos- 
nika UNS-a koji je kasnije pao u nemilost ustaških vlasti i dospio u logor Stara Gradiška. Na 
čelu “Crne ruke? bio je Miroslav Majstorović-Filipović. Vidjeti Đorđe MILIŠA, U mučilištu- 
paklu Jasenovac, Zagreb 1945., 311. Kada je Dido otišao s položaja, Godina se više nije poja- 
vljivao u UNS-u. 


“* HDA RSUP SRH SDS, Dosje Hebrang, Elaborat Drage Jileka o organizaciji, kadrovima i 
djelatnosti UNS-a, spis br. 1546, 41. 


#5 Nada KISIĆ-KOLANOVIĆ, NDH i Italija: političke veze i diplomatski odnosi; Zagreb 
2001., 71-72. 

vijedao. Također je tada usmeno predložio Paveliću da će izraditi pisme- 
ni prijedlog sveukupne reorganizacije unutarnjeg aparata, kao i plan dalj- 
njeg rada. Kvaternik je predložio i da mu se kao šefu RAVSIGUR-a stavi 
na raspolaganje čitava ustaška vojnica i oružništvo, a sva ostala vojska da 
radi ponajprije po zahtjevima i direktivama RAVSIGUR-a. Pavelić je prema 
svemu sudeći pristao da mu Dido iznese ovaj prijedlog samo zato da ga na 
zgodan način ukloni.“ 


Pavelić se poslužio Didinim zamjenikom Vilkom Pečnikarom da ga onemo- 
gući i da ga se riješi. To je učinio tako što je Pečnikaru istovremeno dao sasvim 
druge upute u pogledu organizacije oružništva, konkretno za izradu općeg pro- 
pisnika o oružništvu. Pavelić je obojicu pustio da rade u potpuno suprotnom 
smjeru. Pritom nije niti pokušao koordinirati ovaj organizacijski problem, nego 
je i uz jedan i uz drugi pristajao, a da oni nisu znali za ovakvo njegovo držanje. 
Zbog podržavanja jednog i drugog izbio je između Kvaternika i Pečnikara oštar 
sukob koji je Paveliću poslužio kao polazna točka da odbaci Didu. Dido se ogra- 
đivao od mogućnosti daljnje suradnje s Pečnikarom i izjavio da mu je potre- 
ban potpuni odmor. Pavelić je poslije ove smjene, odnosno bolje rečeno prisilne 
ostavke Dide Kvaternika, izdao nalog da se Didu uvrsti u PTS stališ radi beriva 
koje će Erih Lisak predavati Didinoj ženi ili Didi.“ 

Prije nego što je dao ostavku Dido je najbližim suradnicima govorio da 
je Paveliću predao prijedlog za reorganizaciju redarstva u kojoj je predvi- 
dio ukidanje UNS-a i njegovo uklapanje u Glavno ravnateljstvo za javni red 
i sigurnost jer je zapazio da Pavelić namjerava ukinuti UNS. Ovaj Didin pri- 
jedlog Pavelić je realizirao nešto kasnije, 1943. godine kada je definitivno 
ukinuo UNS. 

Dido Kvaternik bio je ljut na Pavelića, ali je smjenjivanje prihvatio disciplini- 
rano vjerujući da će se tako smiriti nastala situacija. U historiografiji se navo- 
di da je Kvaternik zahtijevao da se ne progone ekstremni ustaški pukovnici 
Moškov, Pečnikar, Tomić i Lisak, jer da oni “štite režim i Poglavnika da ne učine 
krive poteze fatalne za Hrvatsku“ S obzirom na to da je opisani, od Pavelića 
iniciran sukob s Pečnikarom bio povod za njegovo smjenjivanje držim da je 
malo vjerojatno da se Kvaternik kod Pavelića zalagao i za Pečnikara. 

Pavelić je smijenio Didu Kvaternika jer su mu pripisivani ispadi, policij- 
ske represije i postupci protiv osobnih sloboda. Pavelić je Kvaterniku najpri- 
je predložio da otputuje na studij u Njemačku ili Italiju, ali je Dido i dalje 
ostao u Zagrebu. Talijanski su promatrači zaključivali da Dido i dalje vrši 
neizravan utjecaj na ljude kojima je povjerio politički sektor ustaške policije, 
iako više nema zaduženja niti obveza. Suvremeni njemački promatrači pro- 
cjenjivali su da je Dido Kvaternik još neko vrijeme nakon uklanjanja djelo- 
vao izvan kulisa, iako je Pavelić je to nijekao.“ 


“* HDA, RSUP SRH SDS, 013.0/4 Dossier Ante Pavelić, Ante Moškov, dr. Ante Pavelić 144. 
41 Isto, 144. 

# N. KISIĆ-KOLANOVIĆ, n.dj., 59. 

4 Isto, 60-61. 

Potkraj veljače 1943. godine Eugen Dido Kvaternik napustio je Hrvatsku i 
otišao u Slovačku. Prema riječima Lisaka Pavelić je bio preporučio Didi da se 
vrati iz Slovačke, ali Dido mu je odgovorio da mu je još potreban odmor i da ne 
zna kada će se vratiti. Lisaka, je još jednom Pavelić poslao u Slovačku da nago- 
vori Didu na povratak, ali se ništa nije izmijenilo i Dido je do kraja rata ostao 
izvan domovine.“ E. D. Kvaternik otvoreno je optuživao Pavelića da je kočio 
razvitak i svako jačanje hrvatske policije i oružništva (žandamerije). Kvaternik 
je zamjerao Paveliću da radi po nalozima Italije i da je neprestano tvrdio kako 
Hrvatska može pobijediti samo pod zaštitom Italije. Dido Kvaternik je tvrdio 
da nema namjeru “po svaku cijenu nastupati protiv Poglavnika"! 


Može se zaključiti da se u prvom dijelu razvoja javne sigurnosti u NDH 
Pavelić poslužio Didom Kvaternikom kao paravanom za sve loše što se 
događalo u NDH. Pavelić je nastojao pred drugima i pred javnošću ostavi- 
ti dojam kako je za stanje u državi kriva samovolja onih kojima je povjerio 
unutarnju upravu. Nastojao je u javnosti ostaviti dojam da cjelokupno stanje 
sigurnosti u zemlji ovisi isključivo od šefa RAVSIGUR-a i UNS-a. Suprotno 
tome, Pavelić je za čitavo vrijeme trajanja NDH vodio brigu o svim poslovi- 
ma unutarnje uprave, posebno policijskim, dajući smjernice i odobravajući, 
unaprijed ili naknadno postupke, a u slučajevima koji su mu bili na dohvat 
ruke i sam se za te postupke zanimao i konkretno određivao potrebne 
mjere. Čitavo vrijeme Pavelić je bio stalno i izravno obavještavan o svemu 
što se događa u Zagrebu i ostalim dijelovima NDH, a isto tako i o pojedinim 
osobama, pa i privatnom životu svih istaknutijih osoba na položajima.?? 


Postupno ukidanje UNS-a 


Didu Kvaternika zamijenio je dr. Ljudevit Zimpermann, koji je bio ravna- 
teljem od listopada do početka prosinca 1942. godine. Zimpermann nije bio 
istovremeno i zapovjednik UNS-a, već je to bio raniji Kvaternikov tajnik, 
Dragutin Jilek.*“* U tom razdoblju policijska vlast u NDH nije bila koncentri- 
rana u rukama jedne osobe, tako da je Jilek kao šef UNS-a radio bez ikakve 
suradnje s ravnateljem RAVSIGUR-a. Zimpermann je od tadašnjeg ministra 
unutrašnjih poslova dr. Ante Nikšića i dr. Mladena Lorkovića, kojeg je Pavelić 
odredio kao svog pregovarača, zbog spora nastalog Zimpermannovim opi- 
ranjem, tražio da se UNS ukine i raspuste svi njezini organi kao nekvalifici- 
rani i da svu redarstvenu vlast u NDH obavlja samo RAVSIGUR."? 


% HDA, RSUP SRH SDS, 013.0/4 Dossier Ante Pavelić, Ante Moškov, dr Ante Pavelić, 144. 


5! N. KISIĆ-KOLANOVIĆ, 63. Eugen Dido Kvaternik je iz Slovačke prešao u Austriju, a u 
svibnju 1945. godine u Italiju. U ljeto 1947. godine prebacio se je u Argentinu gdje je živio do 
pogibije u automobilskoj nesreći 1962. godine. 

** HDA RSUP SRH SDS, 013.0/4 Dossier Ante Pavelić, Ante Moškov, dr. Ante Pavelić, 152. 

53 Isto, 149. 

*“* Drago Jilek je 1938. godine organizirao neuspjeli atentat na jugoslavenskog prijestelo- 
nasljednika Petra II. na Bledu u Sloveniji. Bio je uhićen i izveden pred sud za Zaštitu drža- 
ve u Beogradu. 


* HDA, R.O.D. Radivoj Walter, Spis dr. Ljudevit Zimpermann, 2. 

Zimpermann je mislio da će svojim utjecajem i znanjem unijeti više reda, 
morala i poštenja u rad RAVSIGUR-a.** Uviđajući da ništa ozbiljnije ne može 
promijeniti, Zimpermann je ubrzo podnio ostavku. Jedan od razloga zbog 
kojeg je Pavelić na čelo RAVSIGUR-a postavio upravo dr. Zimpermanna bio 
je taj što je odmah poslije završetka Prvog svjetskog rata kao šef zagrebačkog 
redarstva, na miran način rastjerao jednu skupinu demonstranata koji su se 
na njegov poziv odmah razišli, dok ih policija uopće nije mogla rastjerati.? 

Od prosinca 1942. godine ravnatelj RAVSIGUR-a bio je dr. Filip 
Crvenković. On je bio i zapovjednik UNS-a (čime je policijska vlast pono- 
vno bila u rukama jedne osobe), koji je rasformirao početkom 1943. godi- 
ne. Osobni tajnik E. Crvenkovića bio je dr. Josip Majić, koji je od početka 
NDH bio tajnik ministra A. Artukovića. Za vrijeme dok je Crvenković bio 
glavni ravnatelj RAVSIGUR-a i UNS-a većinu je posla obavljao Majić. Kako 
je više puta i sam izjavio, Crvenković se nije razumio u redarstveni rad niti 
je imao volje za njegovo obavljanje. Kao ravnatelj Crvenković nije niti jednu 
stvar niti slučaj rješavao bez savjetovanja s Majićem, koji je pak bio uvijek 
prisutan u njegovom uredu, u vrijeme primanja referenata, stranaka i stra- 
nih predstavnika.** Nakon imenovanja Crvenkovića zapovjednikom UNS- 
a i ravnateljem RAVSIGUR-a, ponovno spajanje policijske vlasti u ruka- 
ma jedne osobe bilo je samo etapa prema spajanju RAVSIGUR-a i UNS-a u 
Glavno ravnateljstvo za javni red i sigurnost početkom 1943. godine, iako je 
sam naziv dobilo zakonskom odredbom od 16. listopada 1942. godine. 


Osnivanjem RAVSIGUR-a i UNS-a kojima je na čelu bila ista osoba, 
rad svih redarstava, kako zaštitnih tako i župskih, bio je podređen Uredu 
I. UNS-a te je na taj način održavano jedinstvo u radu i od teoretskog dvo- 
strukog kolosijeka u praksi nije bilo loših posljedica jer je sve vrhovno vod- 
stvo bilo skocentrirano u istim rukama. U praksi je dolazilo do preklapa- 
nja kompetencija samo u mjestima u kojima su postojala zaštitna redarstva, 
Zagrebu, Sarajevu i kraće vrijeme u Banja Luci jer su i župske redarstvene 
oblasti kao i redarstvena oblast za grad Zagreb imali također u svom sasta- 
vu posebne političke odsjeke koji su barem teoretski imali isti zadatak kao i 
zaštitna redarstva. Ti su politički odsjeci u župskim redarstvenim oblastima 
postojali više formalno jer je Ured 1. UNS-a mogao narediti da se po poli- 
tičkoj istrazi povedenu istragu preda na daljnji rad u zaštitno redarstvo, čiji 
je aparat smatran pouzdanijim i koji se bavio isključivo tim radom. Zaštitna 
redarstva su bili organi UNS-a, dok su župske redarstvene oblasti bili orga- 
ni RAVSIGUR-a, ali su svome radu po političkoj liniji bili podređeni Uredu 
I. UNS-a." 


* Mira KOLAR-DIMITRIJEVIĆ, Skrivene biografije nekih Nijemaca i Austrijanaca u 
Hrvatskoj 19. i 20. stoljeća, Osijek, 2001., 281. 


"" HDA, RSUP SRH SDS, 013.0/4 Dossier Ante Pavelić, Ante Moškov, dr. Ante Pavelić 148. 


* HDA RSUP SRH SDS, Dosje A. Hebranga spis br. 1546. Elaborat Dragutina Jileka o orga- 
nizaciji UNS-a, 36. 
5 Isto., 1. 

Zaključak 


Od samog osnutka NDH pa sve do 1943. godine u NDH su postojala dva 
redarstva tj. RAVSIGUR s posve ograničenim pravima i UNS sa neogra- 
ničenim ovlastima kao tajna državna policija, izgrađena poput njemačkog 
Gestapo-a.9 


U samom početku je cijeli aparat UNS-a bio sastavljen od posve neiskus- 
nog i većim dijelom nestručnog osoblja koje se je tek kroz duži rad upući- 
valo u obavještajne i redarstvene poslove. Zbog toga su u radu, pogotovo u 
samom početku, činjeni veliki propusti i pogreške koje se nisu mogle izbje- 
ći. Zbog toga su se često mijenjale i metode rada, kao što se i sama organi- 
zacija UNS-a postupno razvijala. Kada se sve to uzme u obzir, kao i ciljevi i 
rezultati rada koje su UNS-a dodijelile vlasti NDH, UNS je postigao odre- 
đene ciljeve, a postizavani su jedino potpunom pouzdanošću u radu veći- 
ne dužnosnika. 


Na drugoj strani postojao je redarstveni aparat RAVSIGUR-a koji se je 
sastojao većinom od predratnih policajaca ili osoba iz upravne službe. Ovo 
je bilo uglavnom školovano, stručno osoblje s potrebnim iskustvom, ali koje 
je radi svoje političke nepouzdanosti odnosno u većini slučajeva potpune 
indeferetnosti potpuno zakazalo u radu. Zbog toga su postupno ta mjesta 
popunjavana s mladim pouzdanim osobama kojima je nedostajalo stručno 
iskustvo.“! 


Na mnoge važnije poslove u uredima RAVSIGUR-a Dido je određivao 
dužnosnike UNS-a. U većini slučajeva svaki je bio prepušten da radi sam 
prema vlastitom rasuđivanju, uglavnom i bez najmanjih uputa. Takva prak- 
sa je bila posebno zastupljena 1941., u prvoj godini postojanja NDH, kada je 
novoimenovani primio samo odluku o postavljenju, a sve drugo je bilo pre- 
pušteno njegovoj vlastitoj inicijativi i sposobnosti. Dido Kvaternik je odmah 
od prvih dana osnutka NDH organizirao kratke tečajeve za stražare i agen- 
te. Uz škole za redare na Svetom Duhu u Zagrebu organizirani su u to vri- 
jeme tečajevi UNS-a za redarstvene agente. Osim tih tečajeva bili su orga- 
nizirani i tečajevi za gospodarske (intendanske) časnike. Glavna je pažnja 
od prvog dana bila posvećivana izobrazbi redara (stražara) i agenata (izvid- 
nika). Svi ostali su morali stjecati redarstveno znanje i iskustvo uglavnom 
kroz sam rad. 


U prvom razdoblju postojanja NDH vrše se brze, kratke i uz to površne 
istrage nad okrivljenicima i njihovo likvidiranje. U daljnjem razvoju poli- 
cijsko-obavještajne službe vode se detaljnije istrage koje su u nekim slu- 
čajevima trajale i po nekoliko mjeseci. Poslije završenih istraga ne vrše se 
više likvidiranja bez sudske presude kao što je to bilo u prvim mjesecima, 
nego se okrivljenici izvode pred prijeke sudove ili bivaju upućeni u logo- 


% HDA, R.O.D., Radivoj Walter, Spis Ljudevit Zimpermann, 1. Usp. I. GOLDSTEIN, S. 
GOLDSTEIN, n. dj., 151. 


$! HDA RSUP SRH SDS, Dosje A. Hebranga spis br. 1546. Elaborat Dragutina Jileka o orga- 
nizaciji UNS-a, spis br. 1546., 39. 

re.“ Trajanje prisilnog boravka u logoru nije moglo biti kraće od tri mjeseca 
niti dulje od tri godine, a odluku o upućivanju u logor donosilo je Ustaško 
redarstvo (Ured I. UNS-a). 


SUMMARY 


THE CREATION AND FUNCTIONING OF THE POLICE AND 
SECURITY SYSTEM OF THE INDEPENDENT STATE OF CROATIA 
FROM 1941 TO 1943. 


The Directorate for Public Order and Security (Ravnateljstvo za javni 
red i sigurnost - RAVSIGUR) was established as a separate section within 
the framework of the Ministry of the Interior of the Independent State of 
Croatia (NDH). It was conceived as a regular policing institution within 
the NDH and was given the responsibility of supreme command of all poli- 
ce districts and detachments. At the same time, the Surveillance Service of 
the Ustaša (Ustaška nadzorna služba - UNS) was created as a special police 
of the Ustaša regime. Eugen Dido Kvaternik was selected by Pavelić as the 
head of both RAVSIGUR and the UNS, by which police activities were uni- 
ted. After the replacement of Dido Kvaternik the role of the UNS dimini- 
shed. At the beginning of 1943, RAVSIGUR broadened its responsibilities to 
include those that were within the scope of the UNS and changed its name 
to the Chief Directorate for Public Order and Security (Glavno ravnateljstvo 
za javni red i sigurnost - GRAVSIGUR). 

